[{"text_idx": "#000001", "text": "Cisjordanio: koloniado: la NRO \u00abPacon nun\u00bb denuncas rekordan jaron"}, {"text_idx": "#000002", "text": "La israelaj au\u0306toritatoj aprobis la konstruadon de 2 646 pliaj log\u0302ejoj en la kolonioj de Cisjordanio, lau\u0306 la kalkulo de la neregistara organizaj\u0302o \u00abPacon nun\u00bb, kiu denuncas ekkreskon de projektoj, grandparte realigitaj en 2017. Tiu jaro estas, lau\u0306 la NRO, rekorda jaro de post 2014."}, {"text_idx": "#000003", "text": "Inter c\u0302iuj c\u0302i projektoj, kiuj ricevis aprobon de la israelaj au\u0306toritatoj dum la semajno de la 16a de oktobro 2017, kelkaj aparte maltrankviligas tiujn, kiuj kontrau\u0306staras la koloniadon. Du novaj lokoj interalie estos kreitaj por akcepti la log\u0302antojn de kontrau\u0306leg\u0302aj kolonioj, kiuj estis malkonstruitaj."}, {"text_idx": "#000004", "text": "Anat Ben Nun, porparolanto de la organizaj\u0302o \u00abPacon nun\u00bb konsideras, ke la israela registaro sendas klaregan mesag\u0302on al la kolonianoj. G\u0302i fakte diras al ili: \u00abKonstruadu neleg\u0302e sur iu ajn tereno. Okaze se aperas, ke ili estas privataj teroj, ni relog\u0302igos vin en alia kolonio, au\u0306 ni kreos novan por vi\u00bb. La koloniado farig\u0302as prioritato, kiu superas la jurs\u0302taton, kaj la eblecon pri estonta paco."}, {"text_idx": "#000005", "text": "Lau\u0306 \u00abPacon nun\u00bb, la projektoj de pli ol 6 700 novaj log\u0302ejoj en la kolonioj progresis en 2017. Tiu nombro multoblig\u0302is je du kaj duono kompare kun la antau\u0306a jaro. \u00abNi konstatas je kia grado, la israela registaro forlasis c\u0302ian membremson. G\u0302i promocias la koloniadon en tuta Cisjordanio, inkluzive en la plej izolitaj kolonioj, kiuj neniam apartenos al Israelo kadre de akordo\u00bb, denuncas la NRO."}, {"text_idx": "#000006", "text": "\u00abPacon nun\u00bb eksplikas tiun kreskon, per la foresto de forta internacia premo, usona administrado malpli kritika pri la koloniado, kaj eu\u0306ropaj landoj relative silentaj."}, {"text_idx": "#000007", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}]